अतिक्रमण, गंदगी और प्रदूषण ने बढ़ाई लोगों की मुश्किलें
भास्कर संवाददाता |चित्तौड़गढ़
जिलेके गांव, कस्बों में समस्याओं से लोग परेशान है। अधिकांश जगह अतिक्रमण की समस्या गंभीर विषय बनने लगी है। कई जगह रसूखदारों के कारण तो कहीं प्रशासन की अनदेखी से अतिक्रमण हटने का नाम नहीं लेते। कहीं नालियों की सफाई नहीं तो, कहीं गंदगी के ढेर लगे हैं। इसी तरह वाहनों से ध्वनि, वायु प्रदूषण और गंदगी एक अलग तरह की समस्या है। ग्रामीण समाधान की मांग करते हैं, लेकिन कोई सुनवाई नहीं होती है।
बड़ीसादड़ी| उपखंडमुख्यालय का हृदय स्थल झाला मन्ना सर्किल बदहाली का शिकार है। हालांकि प्रशासन ने इसके लिए बजट पास किया था, लेकिन स्थानीय अधिकारी इसे अतिक्रमण मुक्त करने में रुचि नहीं दिखा रहे हैं। इस चौराहा का नाम वीर झाला-मन्ना सर्किल के विकास की मांग जनता लंबे समय से कर रही है। इस पर कलेक्टर के विवेकाधीन कोटे से 26 लाख का बजट आया। इससे झाला-मन्ना की प्रतिमा पर छतरी, फव्वारा, हाईमास्क लाइट लगाई गई। इसके बाद सर्किल के इर्द-गिर्द चाय, कचौरी, समोसे वाले, फल वाले ठेला गाडिय़ां निजी वाहन खड़े रहते हैं। नगरपालिका ने नो पार्किंग का बोर्ड लगा कर अपनी जिम्मेदारी की इतिश्री कर रखी है। इस सर्किल को अतिक्रमण से मुक्त कराने के लिए कई बार लोगों ने नगरपालिका प्रशासन को ज्ञापन दिए, लेकिन कुछ नहीं हुआ।
केलझर| केलझरबिजयपुर से आगे कनेरा रोड पर बजरी के ट्रैक्टर बिना तिरपाल लगाए सड़क पर दौड़ रहे हैं। पीछे चलने वाले दुपहिया वाहनधारियों की आंखों में रेत जाती है तथा सड़कों पर रेत गिरने से फिसलन दुर्घटना का अंदेशा बना हुआ है। इस रोड पर रातभर ओवरलोड ट्रैक्टरों का संचालन होता है। ट्रैक्टर चालक ऊंची आवाज में टेप चलाते हुए चलते हैं। पीछे से आने वाले वाहन चालकों को साइड भी नहीं देते।
बड़ीसादड़ी |झालामन्नासर्कल पर किया गया अतिक्रमण।
आकोला| कस्बेमें गंदगी परेशानी का सबब बनी हुई है। नालियों की नियमित सफाई नहीं होने से फैली गंदगी से बीमारियों का अंदेशा बना हुआ है। ग्रामीणों ने कई बार पंचायत प्रशासन को शिकायत की, लेकिन कुछ नहीं हुआ। बुनकर मोहल्ले में पानी निकासी नहीं होने से गंदा पानी सड़क पर बह रहा है। जवाहरनगर में भी गंदा पानी कीचड़ बीच रास्ते फैला है।
hin_Deva npi_Deva hin_Deva hin_Deva hin_Deva hin_Deva hin_Deva